燕忠

燕忠（），字良臣，號西谿，順天府薊州（今天津市薊州區）人。明朝政治人物。

生平
成化十九年癸卯科順天鄉試舉人，二十年（1484年）联捷甲辰科進士，授常州府推官，丁内艰归。起改寧國府，讞獄多有平反。弘治七年（1494年）十二月實授福建道監察御史《明孝宗敬皇帝实录卷之九十五》：弘治七年十二月，實授各道試監察御史並理刑知縣楊綸、韓普、余本實、邵蕃、李紹、張淳、黃珂、王用、張隆、陳策、丘天祐、馮清、鄭弘、胡華、黃山、方志、姚壽、王恩、姚祥、范鏞、邊憲、費鎧、劉淮、夏景和、石玠、趙鑑、謝朝宣、呂卣、鄧璋、燕忠、劉道立、黃世經為監察御史，綸浙江道；普河南道；本實、蕃、紹、淳俱山西道；珂、用、隆、策、天祐俱陝西道；清、弘俱貴州道；華、山、志、壽俱雲南道；恩、祥俱江西道；鏞、憲、鎧俱湖廣道；淮、景和、玠、鑒俱廣東道；朝宣、卣俱四川道；璋、忠俱福建道：道立山東道；世經廣西道。，父喪丁忧。十一年服除，改浙江道，十三年巡按陜西。十五年遷陕西按察司副使，整饬環慶兵备，正德元年（1506年）升陕西苑马寺卿，三年擢陕西按察使，五年累官陝西左布政使，正德六年（1511年）二月以都察院右副都御史、巡撫宣府《明武宗毅皇帝實錄·卷之七十二》：正德六年二月乙未 升浙江右布政使邊憲、山東右布政使蕭翀、陝西左布政使燕忠俱為都察院右副都御史，憲：巡撫山東，翀：保定等府，忠：宣府。，同年冬改大理寺卿。正德十年（1515年）卒，年五十七。《明人傳記資料索引》8971：燕忠，字良臣，號西谿，薊州人。成化二十年進士，授常州府推官，改寧國府，讞獄多所平反。屢官至大理卿，執三尺惟謹，不肯少有推移。性狷介峭直，居常寡言笑，人望而畏之，有包趙之風。正德十年卒，年五十七。 明故通议大夫大理寺卿赠刑部尚书燕公墓志铭
光禄大夫、柱国少傅兼太子太傅吏部尚书石淙杨一清撰
荣禄大夫、太子太保兵部尚书长洲陆完书
资善大夫、都察院右都御史食俸一品侍经筵官藁城石玠篆
予读宋史见所载名臣，如包希仁之峭介，关节不及其门；赵阅道之廉直，为御史抖弹无所避，入蜀以琴鹤自随，叹曰：为人臣者当如是。其在我国朝，若太康顾公之总内台，正色直道，后鲜克俪之。近时仕者，守不胜才，通常掩正软美循默之俗相习，而不知戒。呜呼！此燕公之所以贤于人，而其死为可惜也。夫公名忠，良臣其字，别号西谿，起成化甲辰进士，丙午授常州府推官。归守内艰。服除，改宁国府。两郡故多豪右，莫敢窥其庭户，凡所谳狱，多平反。民某贾于江淮间，其仆偶有过，被笞，怨家族之曰：“汝为彼服劳，尚汝笞，不汝屁，汝复何恃？盍为汝图之”。遂与仆杀其主于采石，因盗其货。愬于官，罪人久不得。公廉得其情，捕而鞫之，遂伏辜。郡大旱，乘檄发官廪赈卹，多所全活。弘治甲寅，被征为福建道监察御使，归守外艰。戊午服除，改浙江道。以灾异陈亲贤纳谏重名器节财用严赏赉诸事，言其剀切，孝庙嘉纳之。庚申出按陕西，力举宪度，风声凛凛。虽方岳重臣，未尝假以辞色，周历郡县，不惮险远，贼吏望风，多解印绶去。诸司有过，辄惕然曰：“恐巡按知之。”民有不得其平者，则曰：“吾将诉诸御史执政者”。有所亲，厚彼催折，乃病其苛察。壬戌迁陕西按察副使，整饬环庆兵备。至则留心戎务，日训练防御，不少懈，虏入罔害。是时，予受命修举马政。始建议以藩臬之贤者，补卿寺官。正德丙寅，吏部推荐为陕西苑马寺卿。至又留心牧政，马用蕃息。戍辰擢陕西按察使，发姦擿伏，如巡按时。禁和买之弊，裁省里甲支费三之一。民有冰玉之谣。庚午进左布政使，以简静为治。往时公罚聚敛，以给用使，因自封殖；至是一切禁止。瑾贼方柄国，附者澜倒，陕固乡土，所尤属意。公独无馈遗干谒。瑾虽衔之，卒莫能害也。宁夏变作经昼，军饷食足，而民不劳。予起废西征，相见慰之曰：“别君数年，此何等时也，风操尚尔邪！”比还朝，遂特疏荐之。辛末擢都察院右副都御史，巡抚宣府，军政一新。是年冬，改大理寺卿。执三尺惟谨，不肯少有推移。贵近有所请托，必正色拒之。知州田崑为人所讼，上怒其不敬，将寘重典。公屡疏，雪其诬，竟得释。有胡某者，丞父妾，因毒杀父，行厚赂，析脱免，所司缓其狱。公曰：“罪孰大于此”？牒至辄驳之。屡牒屡驳。令奉使江西而止，江西藩臬官交恶，相奏忄干，致兴大狱，久不决，公受敕往。狱成，人无异言。属岁饥民重困，再受敕赈济，验丁口给粟，民赖以不死。甲戌满三载，奏绩得推恩赐诰命，仍荫其子鼎为太学生。初吏部拟荐公为吏侍及兵侍，皆不报。或讽使少贬以求进，公曰：“大臣进退，当以正求而得之”。人将谓何，竟不及再命而卒。性狷介峭直，居常寡言笑，不轻交际，人望而畏之，有包赵之风焉。自奉俭约，在仕途三十年，禄入仅供朝夕，田园邸舍，无所增置。卒之日，囊无余畜。讣闻，上遣官谕祭，命有司营葬事。吏部奏公刚正，得大臣体法，应赠典。报可，赠刑部尚书。盖异恩也。生天顺乙卯八月五日，其卒以正德乙亥正月七日，寿五十有七，其先，扬之泰兴人。国初高祖五公徙居蓟州，曾祖胜隐弗仕，祖得父祥俱以公贵，赠通议大夫大理寺卿。祖母易氏，母高氏，赠淑人。配崔氏封淑人，子一即鼎，敏而文，将以科目自试。女一，适河南都指挥张承恩。女孙二，鼎奉柩东还。卜以是年八月初六日，葬于正岭之阳，乃持翰林编修赵尔锡所著行壮，乞铭于予。公在陕西与予周旋也，久知其事为详故，凡状之未备者，亦为摭而誌之。
铭曰：一笑不轻，比黄河清，中丞上殿，人呼铁面。维古遗直，今亦有是。我法我将，惟讫于势。人或苛我，我信不疑，其不自我，我遑卹之。天子知公，公可不死。生为八座，其荣有涘。俯仰平生，知己谓余。莫引之升，造命奚为。虽不永年，而永厥誉。后有论世，视我铭誌。

家族 
其先扬州泰兴人。明初高祖五公徙居蓟州，曾祖燕胜，隐弗仕。祖父燕得、父燕祥，俱以公贵，赠通议大夫大理寺卿。祖母易氏、母高氏，赠淑人。

參考文獻

Category:成化十九年癸卯科順天鄉試舉人
Z
Category:蓟州区人
Category:明朝常州府推官
Category:明朝寧國府推官
Category:明朝陝西布政使
Category:明朝宣府巡撫
Category:明朝大理寺卿
Category:明朝監察御史
Category:明朝陕西按察司副使
Category:明朝陕西苑马寺卿
Category:明朝陝西按察使